CELEX: 62007CA0286
Language: fi
Date: 2008-04-24 00:00:00
Title: Asia C-286/07: Yhteisöjen tuomioistuimen tuomio (kolmas jaosto) 24.4.2008 — Euroopan yhteisöjen komissio v. Luxemburgin suurherttuakunta (Jäsenyysvelvoitteiden noudattamatta jättäminen — EY 28 artikla — Aikaisemmin toisessa jäsenvaltiossa rekisteröityjen käytettyjen ajoneuvojen rekisteröinti — Edellytys, jonka mukaan on esitettävä kaupparekisteriote tai vastaava asiakirja, joka osoittaa, että ajoneuvon myyjä kuuluu kaupparekisteriin — Vapauttaminen laskujen tai muiden sellaisten asiakirjojen esittämisestä, jotka osoittavat aikaisemmat omistusoikeuden luovutukset)

7.6.2008   
            
            
               FI
            
            
               Euroopan unionin virallinen lehti
            
            
               C 142/9
            
         Yhteisöjen tuomioistuimen tuomio (kolmas jaosto) 24.4.2008 — Euroopan yhteisöjen komissio v. Luxemburgin suurherttuakunta
   (Asia C-286/07) (1)
   
   (Jäsenyysvelvoitteiden noudattamatta jättäminen - EY 28 artikla - Aikaisemmin toisessa jäsenvaltiossa rekisteröityjen käytettyjen ajoneuvojen rekisteröinti - Edellytys, jonka mukaan on esitettävä kaupparekisteriote tai vastaava asiakirja, joka osoittaa, että ajoneuvon myyjä kuuluu kaupparekisteriin - Vapauttaminen laskujen tai muiden sellaisten asiakirjojen esittämisestä, jotka osoittavat aikaisemmat omistusoikeuden luovutukset)
   (2008/C 142/14)
   Oikeudenkäyntikieli: ranska
   Asianosaiset
   
      Kantaja: Euroopan yhteisöjen komissio (asiamies: B. Stromsky)
   
      Vastaaja: Luxemburgin suurherttuakunta (asiamiehet: C. Schiltz ja asianajaja P. Kinsch)
   Oikeudenkäynnin kohde
   Jäsenyysvelvoitteiden noudattamatta jättäminen — EY 28 artiklan rikkominen — Kansallinen lainsäädäntö, jossa edellytetään aikaisemmin toisessa jäsenvaltiossa rekisteröityjen käytettyjen ajoneuvojen rekisteröinniltä, että esitetään todistus siitä, että myyjä kuuluu kaupparekisteriin, vaikka tällainen velvollisuus ei koske aikaisemmin Luxemburgissa rekisteröityjä ajoneuvoja — Tavaroiden vapaan liikkuvuuden rajoitus — Perusteluiden puuttuminen ja suhteettomuus
   Tuomiolauselma
   
               1)
            
            
               Luxemburgin suurherttuakunta ei ole noudattanut EY 28 artiklan mukaisia velvoitteitaan, koska se on edellyttänyt riidanalaisella käytännöllä, ajoneuvojen rekisteröimiseksi Luxemburgissa, että esitetään kaupparekisteriote tai vastaava asiakirja, joka osoittaa, että ajoneuvon myyjä kuuluu kaupparekisteriin, vaikka tämä edellytys ei koske myyjiä, jotka kuuluvat Société Nationale de Contrôle Techniquen ylläpitämään rekisteriin.
            
         
               2)
            
            
               Luxemburgin suurherttuakunta velvoitetaan korvaamaan oikeudenkäyntikulut.
            
         
      (1)  EUVL C 211, 8.9.2007.